Validus

Validus Engros AS er et norsk konsernselskap som eier en rekke selskaper og merkevarer innen helsekost, toll- og avgiftsfri handel og kosmetikk. Selskapet var tidligere eid av Terje Stykket og NorgesGruppen ASA. Konsernet omsetter for vel 4 milliarder kroner (2009). Virksomheten ble startet i 1960 som et familieid engrosselskap, gikk inn i helsekostmarkedet i 1994 og hadde på et tidspunkt 3 500 ansatte.

Validus eide kjedene Estetique Danmark, Parfymelle og VITA. Esthetique Norge er solgt til den svenske Åhlénsgruppen.

Alternativ mat as er et heleid selskap som importerer og distribuerer økologiske og fairtrade-merkede produkter til helsekost, dagligvare og storhusholdninger. Selskapet hadde ved starten 2 produkter i sortimentet. Dette er i dag (2011) økt til 1 600. Etter konkursen i Helios har Alternativ mat overtatt dette selskapets økologiske sortiment.

Validus eier 52% av det svenske selskapet Bringwell, 50% av Travel Retail Norway og 48% av VAMI.

Travel Retail Norway driver tre butikker på Oslo lufthavn Gardermoen og har også kontrakt med Avinor om drift av avgiftsfributikker på flyplassene ved Stavanger, Bergen, Trondheim og Kristiansand frem til 2017.

Referanser

Eksterne lenker

 Selskapets arkiverte hjemmeside

Norske engrosselskaper
Selskaper etablert i 1960